पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वायरस के लगातार बढ़ रहे संक्रमण के कारण बस्तर जिले को फिर से 16 मई रात 12 बजे तक के लिए लॉक कर दिया गया है। ऐसे अब बस्तर जिला 16 मई तक के लिए लॉक होगा, लेकिन कुछ आंशिक छूट प्रशासन ने दी हैं। मालूम हो कि 6 मई को सुबह 6 बजे तक प्रशासन ने लॉकडाउन घोषित किया था, लेकिन लगातार मिल रहे नए संक्रमितों और हो रही मौतों के चलते अब इसको आगे बढ़ा दिया गया है।
राज्य सरकार ने सभी जिलों के कलेक्टर, एसपी, आईजी और संभागायुक्त को पत्र जारी किया है। जरूरी सामान लेने के लिए शाम 5 बजे तक राहत है। आंध्र में कोरोना वायरस के नए स्ट्रेन के मिलने, जो पुराने स्ट्रेन से भी ज्यादा खतरनाक होने की बात कही जा रही है। इधर मंगलवार को नारायणपुर जिले में भी 11 मई और बीजापुर जिले में 12 मई तक लॉकडाउन आगे बढ़ा दिया गया है।
इन जगहों को अब भी रखा गया है बंद
बाजार, होटल-रेस्टोरेंट (सिर्फ होम डिलीवरी की अनुमति), मैरिज हॉल, मॉल, क्लब, स्वीमिंग पूल, सुपर मार्केट, सभी धार्मिक स्थल, कोचिंग क्लास, स्कूल-कॉलेज (सिर्फ छात्रों के लिए), पान ठेले, शराब दुकानें, पर्यटन स्थल, चाय-नाश्ता, गुपचुप के ठेले-गुमटियां, नाई की दुकान, पार्क-उद्यान, मंडी, जिम, सभी प्रकार के सार्वजनिक कार्यक्रम
दफ्तरों में सिर्फ जरूरी सरकारी काम होंगे
सभी दफ्तरों को, जिन्हें खोलने की अनुमति दी गई है, उन्हें आमलोगों के लिए नहीं खोला जाएगा। इसके साथ ही इन दफ्तरों में जरूरी सरकारी काम और आवश्यक सेवाओं के काम ही होंगे। इसके अलावा विवाह और मृत्यु कार्यक्रमों में भारत सरकार के प्रोटोकॉल का पालन करते हुए ही अनुमति दी जा सकेगी।
शाम 5 बजे तक सेवाएं देने की छूट
जिन सेवाओं और दुकानों को अनुमति दी गई है, वे सुबह अपने नियत समय से लेकर शाम 5 बजे तक ही अपनी सेवाएं दे पाएंगे। ये पाबंदी पेट्रोल पंपों और मेडिकल स्टोर्स के लिए नहीं होगी। इसके अलावा मालवाहकों से वेयरहाउस और गोदामों में माल की लोडिंग-अनलोडिंग के लिए रात 11 बजे से सुबह 5 बजे के बीच ही करने समय तय रखा गया है। इसके अलावा संडे को पूरे लॉकडाउन की घोषणा की गई है, लेकिन अस्पतालों, मेडिकल सेवाओं, पशु आहार, पेट्रोल पंप, होम डिलीवरी और घर पहुंच सेवा को छूट होगी।
जानिए, इस लॉकडाउन में इन दुकानों और सेवाओं को शाम 5 बजे तक मिली छूट
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn